3. การประกอบธุรกิจ

3.1 โครงสร้างพื้นฐานการให้บริการของบริษัท

[][][][][][]

8 M

+------------------------------+---------------------------------------+
| INET–BTT                     |   HGC : Hutchison Global              |
| : INET at Bangkok Thai Tower |   Communication’s link                |
|                              |                                       |
| IN                           |   IIR : Internet Information Research |
| ET–IFCT : INET at IFCT Tower |                                       |
|                              |   NIX : National Internet Exchange    |
|   Singtel : Singapore        |                                       |
|   Telecom’s link             |   PPDP : Provincial Point of Presence |
|                              |   Deploy Project                      |
|   IIG : International        |   (ระบบเครือข่ายต่างจังหวัด)               |
|   Internet Gateway           |                                       |
+------------------------------+---------------------------------------+

โครงสร้างพื้นฐานในการให้บริการของบริษัท ประกอบด้วย 3 ส่วนประกอบหลักคือ

- ส่วนเครือข่ายอินเทอร์เน็ตหลัก (Internet backbone) 

- ส่วนเชื่อมต่อวงจรภายในประเทศ (Domestic connectivities)

- ส่วนเชื่อมต่อวงจรระหว่างประเทศ (International connectivities)

ส่วนเครือข่ายอินเทอร์เน็ตหลัก (Internet backbone) 

โครงสร้างเครือข่ายอินเทอร์เน็ตหลักของบริษัท ประกอบด้วยเครือข่าย (Network)
ที่ให้บริการในเขตกรุงเทพฯ และปริมลฑล ตั้งอยู่ที่อาคารไอเอฟซีที ทาวเออร์
และอาคารบางกอกไทยทาวเวอร์ โดยการเชื่อมต่อระหว่างอาคารทั้งสองด้วยวงจร Fiber Optic
ที่ความเร็ว 1+1 Gbps และมีวงจรสำรองระหว่างอาคาร ที่ความเร็วขนาด 100+100 Mbps
และนอกจากนี้ ยังมีวงจรสำรองระหว่างอาคาร ที่ความเร็ว 1+1 Gbps ผ่านเครือข่าย MetroLAN
ซึ่งข้อมูลของทั้งสองอาคารจะมีการ back up ซึ่งกันและกัน
โดยเครือข่ายหลักจะเชื่อมโยงเครือข่ายไปยังต่างจังหวัดที่เป็นที่ตั้งของสำนักงาน สาขาของบริษัท
และเชื่อมต่อไปยังจังหวัดอื่นๆ ทั่วประเทศ

นอกจากนี้ ยังเชื่อมต่อด้วยเครือข่ายความเร็วสูงไปยังเขตอุตสาหกรรมซอฟต์แวร์ประเทศไทย
(Software Park Thailand) อุทยานวิทยาศาสตร์ประเทศไทย (Thailand Science Park)
สวนอุตสาหกรรมไอที (IT Park) และเครือข่าย MetroLAN ของบริษัท

ในส่วนของเครือข่ายได้มีการปรับปรุง (Upgrade) เทคโนโลยีจากเดิมที่ใช้แบบ Fast Ethernet
ที่ความเร็ว 100 Mbps เป็นเทคโนโลยีแบบ Gigabit Ethernet ที่ความเร็ว 1,000 Mbps
แบบหลายเส้นทาง ตั้งแต่เดือนสิงหาคม ปี 2544 ทำให้ขีดความเร็วสูงขึ้น
และปัจจุบันทางบริษัทได้รับการจัดสรร IP address เพิ่มอีกจำนวน 864 Class C ( 1 Class
C เท่ากับ 256 IP address ซึ่งสามารถให้บริการลูกค้าได้ 254 ราย )
จากศูนย์สารสนเทศเครือข่ายเอเซีย-แปซิฟิก (APNIC: Asia Pacific Network
Information Center) ซึ่งจะทำให้สามารถรองรับการให้บริการลูกค้าได้เป็นจำนวนมาก
นอกจากนี้ ณ วันที่ 1 กุมภาพันธ์ 2547 จากการวัดของ Routing Arbiter Database
บริษัทได้บริหารเครือข่ายอินเทอร์เน็ตเป็นจำนวนทั้งสิ้น 1,122 Class C นั่นคือ
บริษัทสามารถรองรับการให้บริการลูกค้าได้ทั้งหมดถึง 284,988 ราย ( 1 ราย ต่อ 1 IP
address ) ซึ่งนับเป็นเครือข่ายอินเทอร์เน็ตที่มีขนาดใหญ่ที่สุดในประเทศ

ส่วนเชื่อมต่อวงจรภายในประเทศ (Domestic Connectivities)

ปัจจุบันเครือข่ายอินเทอร์เน็ตหลักของบริษัทได้มีการเชื่อมต่อเข้ากับวงจรสื่อสารภายในประเทศ
เพื่อให้ผู้ใช้บริการอินเทอร์เน็ตสามารถแลกเปลี่ยนข้อมูลภายในประเทศและเชื่อมต่อกับผู้ให้บริการอินเทอร์เน็ต
(Internet Service Provider: ISP) รายอื่นในประเทศได้อย่างรวดเร็ว
โดยทำการเชื่อมต่อเข้ากับเครือข่ายหลัก 2 แห่ง คือ

  1. เครือข่ายของโครงการข้อมูลวิจัยอินเทอร์เน็ต หรือ Internet Information Research
  (IIR) ของ NECTEC (เดิมเรียกว่า Public Internet Exchange หรือ PIE)
  บริษัทเชื่อมต่อเครือข่ายอินเทอร์เน็ตหลักเข้ากับ IIR ผ่านทางระบบ Local Area Network
  (LAN) เนื่องจากที่ตั้งของเครือข่ายอินเทอร์เน็ตหลักของบริษัทอยู่ในอาคารเดียวกันกับ IIR
  โดยเชื่อมต่อกับ IIR ด้วยความเร็วที่สูงถึง 200+200 Mbps (หมายถึง
  ความกว้างของวงจรขาเข้า+ความกว้างของวงจรขาออก)

  2. เครือข่าย National Internet Exchange (NIX) ของ กสท
  บริษัทเชื่อมต่อเครือข่ายอินเทอร์เน็ตหลักเข้ากับ NIX ผ่านทางระบบเคเบิ้ลใยแก้วความเร็วสูง
  ที่ความเร็ว 1+1 Gbps

ส่วนเชื่อมต่อวงจรระหว่างประเทศ (International Connectivities)

บริษัทมีการลงทุนอย่างต่อเนื่องในส่วนของวงจรระหว่างประเทศเพื่อรักษาประสิทธิภาพในการเชื่อมต่อไปยังเครือข่ายอินเทอร์เน็ตในต่างประเทศ
ในปัจจุบันบริษัทมีการเชื่อมต่อช่องสัญญาณอินเทอร์เน็ตไปยังต่างประเทศด้วยความสามารถในการรับส่งข้อมูลรวมสูงถึง
179+179 Mbps แบบส่งสัญญาณได้ทั้งสองทาง คือทั้งขาเข้าและขาออก (full duplex)
โดยการเชื่อมต่อวงจรระหว่างประเทศของบริษัท
เพื่อให้สามารถให้บริการแก่ลูกค้าได้อย่างรวดเร็วและครอบคลุมพื้นที่ทั่วโลก ดังต่อไปนี้

  1. การเชื่อมต่อผ่านสายเคเบิ้ลใยแก้วนำแสงของ Hutchison Global Communications
  (HGC) ที่ความเร็ว 155+155 Mbps ผ่านฮ่องกง ไปยังเครือข่ายอินเทอร์เน็ตทั่วโลก

  2. การเชื่อมต่อผ่านสายเคเบิ้ลใยแก้วนำแสงของ Singapore Telecom (Singtel)
  ที่ความเร็ว 8+8 Mbps ผ่านสิงคโปร์ ไปยังเครือข่ายอินเทอร์เน็ตทั่วโลก

  3. การเชื่อมต่อผ่านสายเคเบิ้ลใยแก้วนำแสงของ กสท ที่ความเร็ว 16+16 Mbps ผ่าน
  International Internet Gateway (IIG) ของ กสท ไปยังเครือข่ายอินเทอร์เน็ตทั่วโลก

3.2 กลุ่มธุรกิจของบริษัท

บริษัทได้แบ่งกลุ่มธุรกิจออกเป็น 2 ลักษณะดังนี้

1. บริการเชื่อมต่ออินเทอร์เน็ต (Access)

2. บริการโครงสร้างพื้นฐานสำหรับการดำเนินธุรกิจบนอินเทอร์เน็ต (Non-access)

1. บริการเชื่อมต่ออินเทอร์เน็ต (Access)

บริษัทดำเนินธุรกิจเป็นผู้ให้บริการเชื่อมต่ออินเทอร์เน็ตโดยมีพื้นที่ให้บริการอินเทอร์เน็ตครอบคลุมทุกจังหวัด
ทำให้ผู้ใช้บริการทั่วประเทศ
สามารถเชื่อมต่อเข้าสู่เครือข่ายอินเทอร์เน็ตผ่านโทรศัพท์ท้องถิ่นได้ทั่วประเทศ ทั้งนี้
ปัจจุบันบริษัทมีสาขาทั้งสิ้น 5 สาขา ได้แก่ สาขาเชียงใหม่ สาขาพิษณุโลก สาขานครราชสีมา
สาขาสุราษฏร์ธานี และสาขาพัทยา โดยในปี 2547 บริษัทมีโครงการจะขยายสาขาอีก 4 สาขา
ได้แก่ สาขาขอนแก่น สาขาหาดใหญ่ สาขาภูเก็ต และสาขาอุบลราชธานี
โดยบริษัทได้รับใบรับรองคุณภาพ ISO 9001 : 2000 จาก SGS Yarsley International
ประเทศอังกฤษ

บริการเชื่อมต่ออินเทอร์เน็ต สามารถแบ่งตามลักษณะลูกค้าได้เป็น 2 ประเภท คือ

 1.1) บริการเชื่อมต่ออินเทอร์เน็ตแก่ลูกค้าประเภทองค์กร 

บริษัทให้บริการเชื่อมต่ออินเทอร์เน็ตแก่ลูกค้าประเภทองค์กร ซึ่งสามารถเชื่อมต่อได้หลายวิธี เช่น
ผ่านวงจรสื่อสารเช่า (Leased line) วงจร Frame Relay หรือ ผ่านสายโทรศัพท์ เป็นต้น
ซึ่งวิธีการเชื่อมต่อนั้นขึ้นกับขนาด (Bandwidth) ลักษณะการใช้งานและงบประมาณขององค์กร
โดยมีรายละเอียดแต่ละกลุ่มบริการ ดังนี้

Corporate leased line

  บริการเชื่อมอินเทอร์เน็ตผ่านวงจรเช่าแบบ Leased line ด้วยความเร็วตั้งแต่ 64 Kbps
  ขึ้นไป จนถึง 155 Mbps โดยมี IP address และ Domain name เป็นของตนเอง
  โดยชำระค่าบริการแบบคงที่เป็นรายเดือน เหมาะสำหรับองค์กรที่ต้องการบริการที่มีคุณภาพที่ดี
  มีเสถียรภาพ และรวดเร็ว โดยมีรายละเอียดของแต่ละบริการ ดังนี้

  Inet-Premium

  บริการเชื่อมอินเทอร์เน็ตผ่านวงจรเช่าแบบ Leased line ด้วยความเร็วตั้งแต่ 64 Kbps
  ขึ้นไป โดยรับประกันคุณภาพว่าจะสามารถเชื่อมต่อทั้งในและต่างประเทศได้เต็มวงจร (1:1)

  Inet-Connect

  บริการเชื่อมอินเทอร์เน็ตผ่านวงจรเช่าแบบ Leased line ด้วยความเร็วตั้งแต่ 64 Kbps
  ขึ้นไป

Inet-VPN

  บริการที่เกิดจากการขยายศักยภาพของเครือข่ายอินเทอร์เน็ตที่ทำให้สามารถมีเครือข่ายส่วนตัวเสมือน
  (Virtual Private Network : VPN)
  ซึ่งจะช่วยให้สามารถรับส่งข้อมูลระหว่างกันผ่านเครือข่ายอินเทอร์เน็ตโดยไม่จำกัดสถานที่
  เป็นบริการที่มีการเข้ารหัสข้อมูลและใช้เครือข่ายสาธารณะในการเชื่อมโยงข้อมูลจากเครื่องของผู้ใช้ไปยังเครื่องที่ให้บริการข้อมูลที่อยู่ในองค์กร
  สร้างความมั่นใจในความปลอดภัยของข้อมูล

Corporate Broadband

MetroLAN

  บริการอินเทอร์เน็ตความเร็วสูงไปยังกลุ่มลูกค้าองค์กร
  ที่อยู่ตามอาคารสำนักงานในย่านธุรกิจของกรุงเทพมหานคร
  โดยบริษัทจะทำการเชื่อมต่ออินเทอร์เน็ตผ่านเครือข่ายวงจรที่มีความเร็วสูงขนาด 1 Gbps
  ไปยังแต่ละอาคารสำนักงาน และในแต่ละอาคารจะมีการจัดเตรียม LAN PORT
  ภายในไปยังแต่ละชั้นของอาคาร เพื่อให้บริการแก่ผู้เช่าอาคารในแต่ละชั้น
  โดยผู้เช่าไม่ต้องเสียค่าเช่าวงจรเช่าแบบ leased line
  ที่เชื่อมต่อไปยังผู้ให้บริการอินเทอร์เน็ตและสามารถเพิ่มประสิทธิภาพในการใช้งานเครือข่ายได้สูงขึ้นถึง
  10 Mbps โดยเสียค่าบริการตามปริมาณการใช้งานจริง
  นอกจากนี้บริษัทยังให้บริการเสริมด้านระบบความปลอดภัย โดยการติดตั้ง firewall และ
  security health check และการให้บริการด้าน email server และ web server
  เหมาะสำหรับองค์กรที่ต้องการความรวดเร็วในการสื่อสารทางอินเทอร์เน็ต เช่น on-line
  video conferencing, video streaming, on-line service รวมทั้ง application
  ต่างๆ ที่ต้องการ bandwidth ขนาดใหญ่

Corporate Dial-up

  บริการเชื่อมต่ออินเทอร์เน็ตสำหรับองค์กรผ่านการ Dial-up
  ซึ่งเป็นการเชื่อมต่อโดยผ่านเครื่องโมเด็มและสายโทรศัพท์ติดต่อมายังศูนย์ให้บริการของบริษัท
  นอกจากนี้ยังมีรูปแบบการบริการอินเทอร์เน็ตแบบครบวงจร
  ซึ่งทำให้ผู้ใช้บริการสามารถจัดสรรชั่วโมงอินเทอร์เน็ตให้กับผู้ใช้งานภายในองค์กรได้ตรงตามความต้องการ
  ด้วยระบบการจัดการบัญชีอินเทอร์เน็ต ผู้ใช้บริการไม่จำเป็นต้องลงทุนอุปกรณ์ใดๆ เพิ่มเติมทั้งสิ้น
  ก่อให้เกิดประสิทธิภาพสูงสุดในการบริหารงบประมาณในการใช้งานอินเทอร์เน็ตภายในองค์กร
  โดยแต่ละองค์กรจะมี Domain name และอีเมล์เป็นของตนเอง
  โดยเสียค่าบริการตามเวลาที่ต้องการใช้ เหมาะกับองค์กรที่มีปริมาณการใช้งานไม่แน่นอน
  และต้องการจัดสรรเวลาแก่ผู้ใช้ในองค์กรเอง

1.2) บริการเชื่อมต่ออินเทอร์เน็ตแก่ลูกค้าประเภทบุคคล

  การให้บริการเชื่อมต่ออินเทอร์เน็ตแก่ลูกค้าบุคคล
  โดยผ่านเครื่องโมเด็มและสายโทรศัพท์เข้าสู่เครือข่ายของบริษัทซึ่งทำงานตลอด 24 ชั่วโมง
  โดยมีรายละเอียดแต่ละกลุ่มบริการ ดังนี้

  Dial up

  เป็นชุดบริการอินเทอร์เน็ต (Internet Package) แบบชำระค่าบริการล่วงหน้า (Pre-Paid)
  โดยมีอัตราค่าบริการเป็นรายชั่วโมง และอัตราค่าบริการจะขึ้นอยู่กับวันและเวลาที่ใช้งาน
  (Time-Zone Pricing) สามารถสะสมชั่วโมงใช้งานได้นาน 1 ปี

Broadband

  เป็นบริการเชื่อมต่ออินเทอร์เน็ตผ่านวงจรเช่า ISDN
  โดยชำระค่าบริการล่วงหน้าตามระยะเวลาที่ต้องการใช้บริการ หรือ
  บริการเชื่อมต่ออินเทอร์เน็ตความเร็วสูงด้วยช่องสัญญาณและเครือข่ายขนาดใหญ่ของบริษัทผ่านสื่อที่มีเป็นการเชื่อมต่ออินเทอร์เน็ตตลอดเวลา
  (ADSL) หรือ บริการอินเทอร์เน็ตบรอดแบนด์ความเร็วสูง 256-8,192 Kbps
  ผ่านเครือข่ายเคเบิ้ลใยแก้วนำแสงความเร็วสูงระบบ HFC (Hybrid Fiber Optic
  Coaxial) ของเคเบิ้ลทีวี (CaTV) โดยชำระค่าบริการล่วงหน้าเป็นรายเดือน

  นอกจากนี้บริษัทยังมีบริการอินเทอร์เน็ตบรอดแบนด์ความเร็วสูง 10 Mbps แบบไร้สาย
  (Wireless Zone)โดยให้บริการตามจุดบริการต่างๆ (Hotspot) ในย่านธุรกิจ
  ซึ่งผู้ใช้บริการสามารถเชื่อมต่ออินเทอร์เน็ตได้กับคอมพิวเตอร์โน้ตบุ๊ค หรือคอมพิวเตอร์มือถือ
  (PDA) โดยสามารถเลือกชำระค่าบริการทั้งแบบล่วงหน้าและแบบรายเดือน

2. บริการโครงสร้างพื้นฐานสำหรับการดำเนินธุรกิจบนอินเทอร์เน็ต (Non-access)

นอกจากการให้บริการเชื่อมต่ออินเทอร์เน็ตแล้ว บริษัทยังมีการให้บริการศูนย์ข้อมูลอินเทอร์เน็ต
(INET Data Center : IDC)
รวมถึงบริการโครงสร้างพื้นฐานสำหรับการดำเนินธุรกิจบนอินเทอร์เน็ต (e-Business
Infrastructure Provider) ดังนี้

IT Park 

  เป็นการให้บริการทางด้านไอทีแบบครบวงจร บริษัทฯได้ร่วมมือกับบริษัท สินพัฒนาอุตสาหกรรม
  จำกัด พัฒนาปรับปรุงพื้นที่อาคารไอเอฟซีที ทาวเออร์
  โดยการวางระบบเครือข่ายสื่อสารความเร็วสูง
  อันเป็นโครงสร้างพื้นฐานที่สำคัญของบริษัทในอุตสาหกรรมซอฟต์แวร์และไอที
  พร้อมทั้งเตรียมสิ่งอำนวยความสะดวกแก่ผู้เช่าใช้บริการ อาทิเช่น
  ส่วนการฝึกอบรมวิชาชีพระดับสูง (professional training)
  ส่วนการให้บริการซอฟต์แวร์กลางและให้บริการข้อมูล (web services resources center)
  ส่วนปฏิบัติการเพื่อการศึกษา (living library) เป็นต้น
  เพื่อให้เป็นศูนย์รวมของธุรกิจพัฒนาซอฟต์แวร์และไอที ทั้งนี้โครงการ IT park
  ได้รับการส่งเสริมการลงทุนจากคณะกรรมการส่งเสริมการลงทุน (BOI)
  โดยบริษัทซอฟต์แวร์และไอทีที่ตั้งอยู่ใน IT park ที่ขอรับการส่งเสริมการลงทุนและได้รับอนุมัติ
  จะได้รับการยกเว้นภาษีเงินได้นิติบุคคลเป็นเวลา 8 ปี
  อันจะเป็นการส่งเสริมอุตสาหกรรมซอฟต์แวร์และไอทีซึ่งเป็นอุตสาหกรรมยุทธศาสตร์หลักอันหนึ่งของประเทศ

  IT park
  ได้มีการเชื่อมต่อด้วยระบบเครือข่ายอินเทอร์เน็ตความเร็วสูงไปยังเขตอุตสาหกรรมเทคโนโลยีชั้นสูงอีกสองแห่งคือ
  เขตอุตสาหกรรมซอฟต์แวร์ประเทศไทย (Software park Thailand)
  และอุทยานวิทยาศาสตร์ประเทศไทย (Thailand Science park)
  อันจะทำให้เกิดการถ่ายทอดเทคโนโลยีจากการวิจัยสู่ธุรกิจ
  และความต้องการของธุรกิจสู่แหล่งเทคโนโลยี ได้อย่างสะดวก รวดเร็ว มีประสิทธิภาพ

  การอยู่รวมกันของบริษัทซอฟต์แวร์และไอทีนี้ จะทำให้ IT park เป็นแหล่งที่มาของการรวมพลัง
  และหนุนปัจจัยบวกในการพัฒนาอุตสาหกรรมซอฟต์แวร์และไอทีของประเทศ
  ทั้งด้านคอมพิวเตอร์และโทรคมนาคม
  ซึ่งจะก่อให้เกิดกิจกรรมทางการค้าระหว่างบริษัทและหน่วยงานทั้งในประเทศและต่างประเทศ
  โดยบริษัทเหล่านี้มีทั้งระดับกลางและย่อม (SMEs) และเนื่องจาก IT park
  อยู่ใกล้กับสถาบันการศึกษา
  จึงเป็นแหล่งการศึกษาเรียนรู้และทดลองเทคโนโลยีสารสนเทศแก่นักเรียน นักศึกษา
  อันจะเป็นรากฐานไปสู่การพัฒนาทรัพยากรบุคคลด้านซอฟต์แวร์และไอทีที่สำคัญต่อไปได้เป็นอย่างดี

ศูนย์ข้อมูลอินเทอร์เน็ต (INET Data Center : IDC) 

  รายได้หลักของบริษัทในส่วน Non-access มาจากการให้บริการศูนย์จัดเก็บข้อมูล (INET Data
  Center)
  ซึ่งเป็นการให้บริการรับฝากข้อมูลอิเล็กทรอนิกส์บนเครือข่ายหลักความเร็วสูงที่สมบูรณ์แบบ
  โดยมีพื้นที่จัดสรรที่ตั้ง Server
  สำหรับจัดเก็บฐานข้อมูลในระดับมาตรฐานสากลตามความต้องการของลูกค้า
  โดยจ่ายค่าบริการเป็นรายเดือน การให้บริการนี้เป็นการขยายจากอาคาร บางกอกไทยทาวเวอร์
  มาเพิ่มที่อาคารไอเอฟซีที ทาวเออร์ ซึ่งมีพื้นที่ให้บริการทั้งหมดกว่า 10,000 ตารางฟุต
  โดยมีมาตรฐานที่เทียบเท่าศูนย์คอมพิวเตอร์ระดับโลก ซึ่งศูนย์จัดเก็บข้อมูลทั้ง 2
  แห่งนี้จะช่วยสำรองข้อมูลซึ่งกันและกัน และสร้างความมั่นใจต่อความปลอดภัยของข้อมูล
  โดยมีเครือข่ายความเร็วสูง (Gigabit Backbone) ที่เชื่อมโยงทั้งในประเทศและต่างประเทศ
  พร้อมด้วยระบบการควบคุมสิ่งแวดล้อมต่างๆ
  และระบบสำรองที่พร้อมที่จะทำงานโดยอัตโนมัติในกรณีที่ระบบหลักขัดข้องซึ่งรวมถึงระบบสำรองไฟฟ้าและเครื่องกำเนิดไฟฟ้าสำรองฉุกเฉิน
  มีเจ้าหน้าที่ดูแลระบบฯ ตลอด 24 ชั่วโมง ทั้ง 7 วัน พร้อมบริการให้คำปรึกษาและบริการอื่นๆ
  ที่เกี่ยวข้อง
  โดยบริษัทจะมุ่งเน้นในการให้บริการที่มีเสถียรภาพในการให้บริการระดับสูงสุดกับลูกค้า
  ทั้งทางด้านความปลอดภัยในการเข้า-ออก และความปลอดภัยในการรับ-ส่งข้อมูล

การให้บริการพื้นที่ซื้อขายสินค้าผ่านเว็บไซต์ thai.com

  เป็นช่องทางใหม่ในการให้บริการซื้อขายสินค้าบนอินเทอร์เน็ตผ่านเว็บไซต์พาณิชย์อิเล็กทรอนิกส์www.thai.com
  เป็นตลาดออนไลน์ที่รวบรวมสินค้าและบริการหลากหลายประเภท
  พร้อมด้วยระบบการชำระเงินออนไลน์ 24
  ชั่วโมงได้ทั้งบัตรเดบิตและบัตรเครดิตที่มีความปลอดภัยสูงในการทำธุรกรรมทางการเงิน
  และการจัดส่งสินค้าครบวงจร
  การบริการนี้รวมถึงการให้บริการระบบการจัดการร้านค้าที่สะดวกและง่ายต่อการใช้งานที่เหมาะสมสำหรับธุรกิจขนาดต่างๆ
  ซึ่งเป็นการเปิดโอกาสให้ผู้ประกอบการธุรกิจมีช่องทางการค้าใหม่ที่อยู่นอกเหนือข้อจำกัดด้านสถานที่และเวลา
  ลูกค้าสามารถเลือกที่จะซื้อพื้นที่บนเว็บไซต์เพื่อพัฒนาข้อมูลและบริหารรายการต่างๆ เอง
  หรือใช้บริการการบริหารเว็บไซต์ของบริษัท โดยจ่ายค่าบริการเป็นรายเดือน

บริการระบบชำระเงินออนไลน์ผ่านระบบอินเทอร์เน็ต (Trade Hub)

  เป็นการให้บริการระบบการชำระเงินออนไลน์ผ่านอินเทอร์เน็ตที่สมบูรณ์แบบ
  โดยชำระผ่านบัตรเครดิต บัตรเดบิตและหักบัญชีออมทรัพย์
  สำหรับร้านค้าออนไลน์ที่ต้องการอำนวยความสะดวกในการรับชำระเงินจากลูกค้า
  ระบบการชำระเงินออนไลน์นี้ เป็นระบบที่มีความปลอดภัยสูง
  โดยทางบริษัทได้รับความเชื่อถือและการยอมรับจากธนาคารพาณิชย์ชั้นนำในประเทศไทยในการให้บริการกับลูกค้าซึ่งมีความต้องการสูงขึ้นในปัจจุบัน
  ซึ่งในปัจจุบันบริษัทเชื่อมต่อระบบดังกล่าวนี้กับสถาบันทางการเงินชั้นนำต่างๆ ได้แก่
  ธนาคารเอเชีย ธนาคารไทยพาณิชย์ ธนาคารกสิกรไทย ธนาคารกรุงไทย และ
  ธนาคารกรุงศรีอยุธยา โดยบริษัทได้รับค่าบริการจากธนาคารตามปริมาณรายการที่เกิดขึ้น
  บริษัทมีแผนงานที่จะเชื่อมต่อระบบดังกล่าวกับธนาคารพาณิชย์ทั้งของรัฐและของเอกชนทุกธนาคาร
  เพื่อที่จะเป็นศูนย์กลางของการทำธุรกรรมทางด้านการเงินต่างๆ ที่สมบูรณ์แบบในอนาคตต่อไป

กิจการสื่ออิเล็กทรอนิกส์แบบใหม่ (Inet-Ideas)

  เป็นบริการบริหารเครือข่ายโฆษณาผ่านสื่อออนไลน์ทั้ง Internet และ Mobile Internet
  รวมทั้งเป็น Marketing Partner ให้กับธุรกิจทุกประเภท
  ในการขยายช่องทางขององค์กรเข้าสู่สื่ออิเล็กทรอนิกส์
  เพื่อให้องค์กรได้รับประโยชน์อย่างเต็มประสิทธิภาพ ในการวางแผนการตลาด การจัดกิจกรรม
  การบริหารข้อมูลลูกค้าผ่านเครือข่าย และงานวิจัยในเชิงการตลาดผ่านสื่ออิเล็กทรอนิกส์
  รวมถึงการบริหารและจัดทำเว็บไซต์ขององค์กร ลูกค้าสามารถกำหนดรูปแบบของงานที่ต้องการได้
  โดยชำระค่าบริการตามงานที่ตกลงกัน

บริการจดโดเมนเนม

  บริษัทได้ร่วมมือกับเน็ตเวิร์ค โซลูชั่นส์ อิงค์ ซึ่งเป็นหนึ่งในเครือเวริซายน์ อิงค์ (VeriSign,
  Inc.) รัฐเวอร์จิเนีย ประเทศสหรัฐอเมริกา
  ซึ่งเป็นผู้นำด้านการให้บริการด้านความปลอดภัยของบริการอินเทอร์เน็ตในการให้บริการจดทะเบียนโดเมนเนม
  ในรูปแบบ .com, .net, .org เป็นต้น
  โดยลูกค้าชำระค่าบริการครั้งเดียวตามจำนวนโดเมนเนมและระยะเวลาที่จดทะเบียน

Inet-Speedy

  เป็นบริการเสริมเพื่อเพิ่มความเร็วในการรับ-ส่งข้อมูลทางอินเทอร์เน็ตด้วยเทคโนโลยี VIPS
  (Versatile Intelligent Proxy System) ด้วยเทคโนโลยีนี้ ทำให้ข้อมูลมีขนาดเล็กลง
  ช่วยเพิ่มความเร็วในการรับส่งข้อมูลผ่านระบบอินเทอร์เน็ตเพิ่มสูงขึ้นอย่างน้อย 3
  เท่าของความเร็วปกติ โดยที่ยังรักษาระดับคุณภาพของข้อมูลนั้น นอกจากนี้ Inet-Speedy
  สามารถใช้ได้กับการเชื่อมต่อการใช้งานหรือวิธีการส่งข้อมูลอิเล็กทรอนิกส์ทุกรูปแบบ ไม่ว่าจะเป็น
  Dial-up, ISDN, ADSL, Leased line, GSM modem หรือ GPRS modem
  โดยไม่จำเป็นต้องติดตั้งฮาร์ดแวร์เพิ่มเติม โดยชำระค่าบริการเป็นรายเดือน

Inet-Openview

  เป็นการบริการเพื่อบริหารระบบเทคโนโลยีสารสนเทศ (IT) ในรูปแบบการ outsource
  ด้วยซอฟต์แวร์ HP-OpenView
  เป็นซอฟต์แวร์ที่มีชื่อเสียงในเรื่องการบริหารจัดการระบบคอมพิวเตอร์และเครือข่ายจาก บริษัท
  ฮิวเล็ตแพคการ์ด (ประเทศไทย) จำกัด มีระบบการจัดการรวมไว้ที่ศูนย์กลางแห่งเดียว
  พร้อมดูแลตรวจสอบ และแจ้งเตือนเกี่ยวกับสถานะของระบบตลอดเวลาในลักษณะ proactive
  โดยการรายงานผลในรูปแบบที่เข้าใจได้ง่าย
  ซึ่งผู้ใช้บริการสามารถนำไปใช้เป็นประโยชน์ในการวางแผนและจัดเตรียมทรัพยากรของระบบได้อย่างเพียงพอ
  ทำให้ระบบสามารถทำงานได้อย่างต่อเนื่อง เป็นการลดภาระในการทำงานของผู้ดูแลระบบ
  และปัญหาในการจัดหาผู้เชี่ยวชาญมาดูระบบ รวมทั้งลดภาระค่าใช้จ่ายของผู้ใช้บริการ
  โดยลูกค้าชำระค่าบริการคงที่เป็นรายเดือน

  VeriSign

  บริการ VeriSign Server IDs ด้วยเทคโนโลยี SSL (Security Sockets Layer)
  เพื่อจัดการระบบความปลอดภัยสำหรับธุรกรรมออนไลน์ ซึ่งทวีความสำคัญมากขึ้นทุกวัน VeriSign
  ได้รับการรับรองจาก KPMG และได้รับการจัดระบบความปลอดภัยให้กับเว็บไซต์มากกว่า
  250,000 แห่งทั่วโลก โดยค่าบริการจะขึ้นอยู่กับระดับความปลอดภัยที่ต้องการ ซึ่งมีอยู่ 2 ระดับ
  คือ 40-bit Secure Server ID หรือ 128-bit Global Server ID

3.3 ปัจจัยสำคัญที่มีผลกระทบต่อโอกาสการประกอบธุรกิจของบริษัท

กสท อนุมัติให้บริษัทดำเนินการให้บริการอินเทอร์เน็ต
ตามเงื่อนไขที่ระบุในสัญญาดำเนินการให้บริการ อินเทอร์เน็ต โดยมีสาระสำคัญของสัญญาดังต่อไปนี้

+--------------------+---+-----------------------------------------------+
| ชื่อสัญญา             | : | สัญญาดำเนินการให้บริการอินเทอร์เน็ต (INTERNET)       |
+--------------------+---+-----------------------------------------------+
| คู่สัญญา              | : | การสื่อสารแห่งประเทศไทย (กสท)                    |
|                    |   |                                               |
|                    |   | (ปัจจุบันชื่อ บริษัท กสท โทรคมนาคม จำกัด (มหาชน))     |
|                    |   |                                               |
|                    |   | บริษัท อินเทอร์เน็ตประเทศไทย จำกัด (บริษัท)           |
|                    |   |                                               |
|                    |   | (ปัจจุบันชื่อ บริษัท อินเทอร์เน็ตประเทศไทย จำกัด         |
|                    |   | (มหาชน))                                      |
+--------------------+---+-----------------------------------------------+
| วันที่ทำสัญญา          | : | 9 ตุลาคม 2540                                  |
+--------------------+---+-----------------------------------------------+
| สรุปสาระสำคัญของสัญญา | : | กสท อนุมัติให้บริษัทดำเ                             |
|                    |   | นินการให้บริการอินเทอร์เน็ตแก่ผู้ใช้บริการที่ติดตั้งเครื่องอุปกร |
| ก                  |   | ณ์ในประเทศไทย ตามเงื่อนไขในสัญญา ตลอดจนกฎหมาย มติค |
| ารให้บริการอินเทอร์เน็ต |   | ณะรัฐมนตรี ข้อบังคับ ระเบียบ คำสั่ง และนโยบายของ กสท. |
|                    |   |                                               |
|                    |   | บริษัทต้องเช่าข่ายบริการโทรคมนาคมของ                |
|                    |   | กสท แต่ กสท อาจอนุญาตให้บริษัทเช่าข่ายบริการจากหน่วยงา |
|                    |   | นอื่นซึ่งมีขอบเขตการให้บริการเฉพาะในประเทศไทย ทั้งนี้ บร |
|                    |   | ิษัทจะต้องให้บริการอินเทอร์เน็ต โดยผ่านข่ายบริการโทรคมนา |
|                    |   | คมของ กสท หรือของหน่วยงานที่ กสท อนุญาตดังกล่าวเท่านั้น |
+--------------------+---+-----------------------------------------------+
| การดำ              | : |   บริษัทต้องไม่ดำเนินการให้บริการหรือกระทำการใดๆ      |
| เนินงานและจัดให้บริการ |   |   อันเป็นการแข่งขันกับกิจกรรมหรือบริการหลักของ กสท     |
|                    |   |   ซึ่งได้แก่ บริการโทรศัพท์ระหว่างประเทศ              |
|                    |   |   การจัดหา                                     |
|                    |   | และการจัดโครงข่ายที่ใช้ในการสื่อสารในและระหว่างประเทศ |
|                    |   |   และกิจกรรมบริการอื่นที่ กสท                       |
|                    |   |   กำหนดให้เป็นกิจกรรมบริการหลักของ กสท ทั้งนี้ กสท     |
|                    |   |   เป                                          |
|                    |   | ็นผู้วินิจฉัยว่ากิจกรรมหรือบริการใดเป็นกิจกรรมบริการหลักของ |
|                    |   |   กสท และให้คำวินิจฉัยของ กสท ดังกล่าวถือเป็นที่สุด      |
+--------------------+---+-----------------------------------------------+
| ร                  | : |   กสท                                         |
| ะยะเวลาการดำเนินการ |   |   ยินยอมให้บริษัทเป็นผู้ดำเนินก                       |
|                    |   | ารให้บริการตามสัญญานี้จนกว่าคณะรัฐมนตรีจะมีมติให้เลิกบริษัท |
|                    |   |   โดยเริ่มนับตั้งแต่วันแรกที่เปิดให้บริการ                |
+--------------------+---+-----------------------------------------------+

3.4 การตลาดและภาวะการแข่งขัน

กลยุทธ์การแข่งขันของบริษัท 

บริษัทมุ่งเน้นการให้บริการที่มีคุณภาพและประสิทธิภาพของระบบ
และมุ่งเน้นการสร้างความพึงพอใจในการใช้บริการของลูกค้าเป็นสำคัญ
มากกว่าเน้นการแข่งขันทางด้านราคา โดยบริษัทมีกลยุทธ์ในการแข่งขันดังต่อไปนี้

- การพัฒนาเทคโนโลยีและโครงสร้างพื้นฐาน : เพื่อเป็นการรักษาคุณภาพของการให้บริการ
บริษัทได้เร่งพัฒนาในส่วนของโครงสร้างพื้นฐานและการเชื่อมโยงของวงจร
ในปัจจุบันบริษัทเป็นผู้ให้บริการอินเทอร์เน็ตที่มีความกว้างของช่องสัญญาณเชื่อมต่ออินเทอร์เน็ต
(bandwidth) ของวงจรระหว่างประเทศสูงถึง 179+179 Mbps นอกจากนั้น
บริษัทได้พัฒนาปรับปรุงประสิทธิภาพของโครงข่ายทั่วประเทศของบริษัทอย่างต่อเนื่อง

- การเสนอบริการเสริมตามความต้องการของลูกค้า :
การให้บริการเสริมเพื่อตอบสนองความต้องการของลูกค้า ทำให้บริษัทมีบริการที่ครบวงจร เช่น
การรับฝากข้อมูลอิเล็กทรอนิกส์บนเครือข่ายหลักความเร็วสูงของบริษัท
การรับบริหารระบบคอมพิวเตอร์และเครือข่าย บริการระบบชำระเงินออนไลน์ผ่านอินเทอร์เน็ต
การออกแบบและพัฒนาเว็บไซต์ การรับฝากเว็บไซต์ การชำระเงินผ่านอินเทอร์เน็ต
รวมถึงการให้บริการข้อมูลทางด้านสถิติให้กับลูกค้าในกลุ่มขององค์กรซึ่งถือเป็นกลุ่มลูกค้าหลักของบริษัท
ซึ่งข้อมูลในส่วนนี้มีความสำคัญต่อลูกค้าในหลายๆ
หน่วยงานที่จะช่วยให้สามารถบริหารการใช้งานอินเทอร์เน็ตขององค์กรได้อย่างมีประสิทธิภาพมากขึ้น

- การสร้างช่องทางการจัดจำหน่าย :
บริษัทสร้างช่องทางการจัดจำหน่ายที่ช่วยลดต้นทุนในด้านการตลาดเพื่อขยายฐานลูกค้าให้ครอบคลุมทั่วประเทศ
โดยการสร้างพันธมิตรท้องถิ่น (Local Partner)
ซึ่งเป็นผู้ที่มีความรู้ความเข้าใจความต้องการของผู้ใช้บริการในท้องถิ่นนั้นๆ

- การส่งเสริมการขายและการประชาสัมพันธ์ :
บริษัทมีการสนับสนุนการขายโดยการแถมเวลาการใช้บริการอย่างสม่ำเสมอเพื่อเพิ่มปริมาณการขายและดึงดูดลูกค้าใหม่
โดยในการประชาสัมพันธ์นั้น บริษัทใช้รูปแบบการประชาสัมพันธ์ที่หลากหลาย
และมุ่งเน้นการโฆษณาผ่านสื่อต่างๆ อาทิเช่น โทรทัศน์ วิทยุ สื่อสิ่งพิมพ์
และแผ่นป้ายโฆษณาขนาดใหญ่ เป็นต้น

ลักษณะลูกค้า และกลุ่มลูกค้าเป้าหมาย

  กลุ่มลูกค้าหลักของบริษัทแบ่งออกเป็น กลุ่มผู้ใช้บริการที่เป็นองค์กรทั้งภาครัฐและภาคเอกชน
  และกลุ่มผู้ใช้บริการที่เป็นบุคคล

ในการกำหนดลูกค้ากลุ่มเป้าหมายนั้น บริษัทจะเน้นกลุ่มลูกค้าที่ให้ความสำคัญกับคุณภาพของบริการ
ทั้งลูกค้าในกลุ่มองค์กรและลูกค้าบุคคล

  ลูกค้าประเภทองค์กร (Corporate Account)

  ลูกค้าประเภทองค์กร ถือเป็นกลุ่มลูกค้าที่มีความผูกพันและมีความเชื่อมั่นในการให้บริการ
  (Loyalty) ของบริษัท และเป็นกลุ่มที่มีความไวต่อราคาค่อนข้างต่ำ
  โดยกลุ่มลูกค้าประกอบด้วยกลุ่มต่าง ๆ ดังนี้

  - กลุ่มหน่วยงานราชการ รัฐวิสาหกิจ

  - กลุ่มบริษัทเอกชน บริษัทข้ามชาติ/ธนาคารพาณิชย์

  - กลุ่มสถาบันการศึกษา

  ลูกค้าประเ+ภทองค์กรเป็นลูกค้าหลักที่สำคัญของบริษัท
  บริษัทมีรายได้จากการให้บริการลูกค้าประเภทองค์กร ในปี 2546 คิดเป็นสัดส่วนร้อยละ 69.79
  ของรายได้รวมของบริษัท

  ลูกค้าประเภทบุคคล (Individual Account)

  ลูกค้าประเภทบุคคลของบริษัทจะเป็นกลุ่มลูกค้าที่ให้ความสำคัญในคุณภาพของบริการเป็นหลัก
  ตลอดจนต้องการความคล่องตัวจากการเชื่อมต่อเข้าสู่เครือข่ายจากสถานที่ใดๆ ในประเทศก็ได้
  และจะเชื่อมต่อผ่านระบบโทรศัพท์ใดๆ ก็ได้

 การจำหน่ายและช่องทางการจำหน่าย 

1) การจำหน่ายโดยพนักงานขายของบริษัท ซึ่งเป็นช่องทางการจำหน่ายหลัก
บริษัทมีพนักงานขายสำหรับให้คำแนะนำเพื่อรักษาฐานลูกค้าเดิมและขยายฐานลูกค้าใหม่

2) การจำหน่ายผ่านพันธมิตรต่างจังหวัด บริษัทมีพันธมิตรต่างจังหวัดซึ่งเป็นผู้ให้บริการขายต่อ
และคอยดูแลลูกค้าในต่างจังหวัด

3) การจำหน่ายโดยผ่านร้านค้าตัวแทนจำหน่าย ทั้งในกรุงเทพฯ และต่างจังหวัด

4) การจำหน่ายโดยตรงที่สำนักงานใหญ่ของบริษัท และสำนักงานสาขาที่จังหวัดเชียงใหม่ พิษณุโลก
นครราชสีมา
สุราษฎร์ธานี และชลบุรี
โดยสำนักงานสาขาดังกล่าวทำหน้าที่เป็นตัวแทนจำหน่ายสินค้าและบริการต่างๆ
ของบริษัทในแต่ละภูมิภาค และบริษัทมีแผนจะเปิดสาขาเพิ่มอีกหลายแห่งในอนาคต เช่น หาดใหญ่
ภูเก็ต ขอนแก่น และอุบลราชธานี เป็นต้น สาขาที่มีแผนจะเปิดเพิ่มเหล่านี้
เดิมบริษัททำงานร่วมกับพันธมิตรในท้องถิ่น
แต่การเปลี่ยนลักษณะความสัมพันธ์เป็นการตั้งสาขาโดยตรง
ก็เพื่อที่จะทำตลาดให้เกิดประสิทธิผลให้มากขึ้น

5) การจำหน่ายให้กับผู้ผลิตสินค้าและบริการ (Co-Branding)
เพื่อนำไปเป็นส่วนหนึ่งของการส่งเสริมการขาย เช่น พันธมิตรทางการค้า บริษัทเจ้าของค่ายเทป
ขายเทปเพลงหรือแผ่นซีดีพร้อมกับแถมชั่วโมงการใช้อินเทอร์เน็ตของบริษัท
ซื้อคอมพิวเตอร์แถมชั่วโมงใช้อินเทอร์เน็ต บริการธนาคารทางอินเทอร์เน็ต เป็นต้น

6) การจำหน่ายผ่านช่องทางอิเล็กทรอนิกส์ (ATM, SMS, Thai.com)
ซึ่งทำให้ลูกค้าสามารถใช้บริการได้ตลอด 24
ชั่วโมง

ภาวะอุตสาหกรรมธุรกิจการให้บริการอินเทอร์เน็ต

อุตสาหกรรมอินเทอร์เน็ตในประเทศไทยได้มีการขยายตัวในอัตราที่สูงอย่างต่อเนื่อง
จะเห็นได้จากการนำเทคโนโลยีอินเทอร์เน็ตมาใช้ในธุรกิจอย่างกว้างขวาง
ไม่ว่าจะเป็นการให้บริการอินเทอร์เน็ตความเร็วสูง (Broadband)
และการให้บริการอินเทอร์เน็ตผ่านโครงข่ายไร้สายสำหรับกลุ่มผู้ใช้ทั่วไป (Public Wireless
LAN) ซึ่งเป็นเทคโนโลยีที่ได้รับความนิยมและปรับใช้ในหลายประเทศอยู่ในขณะนี้ นอกจากนี้
รัฐบาลมีนโยบายส่งเสริมให้องค์กรรัฐ เอกชน
ตลอดจนประชาชนทั่วไปใช้อินเทอร์เน็ตมากขึ้นและนำระบบไอทีมาช่วยในการพัฒนาระบบบริหาร
โดยกระทรวงเทคโนโลยีสารสนเทศและการสื่อสาร (ไอซีที) ได้มีการผลักดันโครงการต่างๆ เช่น
โครงการอินเทอร์เน็ตที่มีการกลั่นกรองเว็บไซต์ที่มีเนื้อหาไม่เหมาะสม
และนโยบายให้คนไทยมีบริการอินเทอร์เน็ตความเร็วสูงใช้ 1 ล้านรายในปี 2547
ซึ่งแม้ว่าผลกระทบที่เกิดขึ้นจะยังคงไม่เห็นทันทีเนื่องจากความพร้อมของเครือข่ายในการให้บริการยังมีอยู่จำกัด
แต่ผู้ให้บริการด้านโครงข่ายก็มีโครงการขยายพื้นที่การให้บริการให้ครอบคลุมมากขึ้น

ผลสำรวจจากสำนักงานสถิติแห่งชาติพบว่าปี 2546 ผู้ใช้อินเทอร์เน็ตในประเทศไทยมีจำนวน 6.08
ล้านคน และจากรายงานการสำรวจของศูนย์เทคโนโลยีอิเล็กทรอนิกส์และคอมพิวเตอร์แห่งชาติ
(NECTEC) พบว่ามีแนวโน้มการใช้งานอินเทอร์เน็ตจากผู้ใช้ในต่างจังหวัดเพิ่มมากขึ้นอย่างเห็นได้ชัด
และมีการเริ่มหันมานิยมสั่งจองบริการต่างๆผ่านทางอินเทอร์เน็ตมากขึ้น
โดยมีปัจจัยสนับสนุนจากการใช้งานอินเทอร์เน็ตเพิ่มขึ้นในองค์กรธุรกิจ
และนโยบายของรัฐบาลที่ต้องการผลักดันให้เกิดรัฐบาลอิเล็กทรอนิกส์ (e-Government)
เพื่อสามารถรองรับการให้บริการกับประชาชนทั่วประเทศได้อย่างมีประสิทธิภาพ

ตารางแสดงจำนวนผู้ใช้อินเทอร์เน็ตในประเทศไทยระหว่างปี 2542 – 2546

  ------------- -------------------- ------------------------------------
  ปี             จำนวนผู้ใช้             แหล่งที่มา

  2542          1,500,000            ISP Club / NECTEC

  2543          2,300,000            ISP Club / NECTEC

  2544          3,500,000            NSO / NECTEC(household survey)

  2545          4,800,000            NECTEC

  2546          6,080,000            NECTEC
  ------------- -------------------- ------------------------------------

สถานการณ์การดำเนินธุรกิจการให้บริการอินเทอร์เน็ตในประเทศไทย

ปัจจุบันมีผู้ให้บริการอินเทอร์เน็ตในเชิงพาณิชย์รวม 19 ราย

+-------------+----------------------------------+---------+----------+
| ชื่อบริก       | ชื่อผู้ให้บริการอินเทอร์เน็ต (ISP)        | ปีที่เริ่ม   | สิทธ      |
| ารอินเทอร์เน็ต |                                  | ให้บริการ | ิการให้บริก |
|             |                                  |         | ารหมดอายุ |
+-------------+----------------------------------+---------+----------+
|   Inet      | บริษัท อินเทอร์เน็ตประเทศไทย จำกัด     | 2538    | P        |
|             | (มหาชน)                          |         | ermanent |
+-------------+----------------------------------+---------+----------+
|   KSC       | บริษัท เค เอส ซี คอมเมอร์เชียล        | 2538    | 2548     |
|             | อินเตอร์เน็ต จำกัด                   |         |          |
+-------------+----------------------------------+---------+----------+
|   Ji-Net    | บริษัท จัสมิน อินเตอร์เนต จำกัด         | 2539    | 2549     |
+-------------+----------------------------------+---------+----------+
|   Samart    | บริษัท สามารถ อินโฟเนต จำกัด         | 2539    | 2549     |
+-------------+----------------------------------+---------+----------+
|   ANET      | บริษัท เอเน็ต จำกัด                  | 2539    | 2549     |
+-------------+----------------------------------+---------+----------+
|   Asia      | บริษัท ไออีซี อินเทอร์เน็ต จำกัด         | 2539    | 2549     |
|   Access    |                                  |         |          |
+-------------+----------------------------------+---------+----------+
|   Loxinfo   | บริษัท ล็อกซเล่ย์ อินฟอร์เมชั่น เซอร์วิส    | 2539    | 2549     |
|             | จำกัด                             |         |          |
+-------------+----------------------------------+---------+----------+
|   Pacific   | บริษัท เวิลด์ เน็ท แอนด์ เซอร์วิสเซส     | 2539    | 2549     |
|   Internet  | จำกัด                             |         |          |
+-------------+----------------------------------+---------+----------+
|   D         | บริษัท ดาต้า ลายไทย จำกัด            | 2540    | 2550     |
| ataLineThai |                                  |         |          |
+-------------+----------------------------------+---------+----------+
|   Asianet   | บริษัท เอเซีย อินโฟเน็ท จำกัด          | 2540    | 2550     |
+-------------+----------------------------------+---------+----------+
|   IdeaNet   | บริษัท ไอเดีย เน็ต จำกัด              | 2540    | 2550     |
+-------------+----------------------------------+---------+----------+
|   ISSP      | บริษัท อินเตอร์เนต เซอร์วิส โพรวายเดอร์ | 2540    | 2550     |
|             | จำกัด                             |         |          |
+-------------+----------------------------------+---------+----------+
|   CS        | บริษัท ซีเอส ล็อกซอินโฟ จำกัด (มหาชน)  | 2540    | 2550     |
|   LoxInfo   |                                  |         |          |
+-------------+----------------------------------+---------+----------+
|   CWN       | บริษัท ชมะนันทน์ เวิลด์เน็ต จำกัด        | 2541    | 2551     |
+-------------+----------------------------------+---------+----------+
|   FarEast   | บริษัท ฟาร์อีสท์ อินเตอร์เน็ต จำกัด       | 2541    | 2551     |
+-------------+----------------------------------+---------+----------+
|   E-Z NET   | บริษัท อี-ซี เน็ต จำกัด                | 2542    | 2553     |
+-------------+----------------------------------+---------+----------+
|   ReachThai | บริษัท รีช เน็ทเวิร์ค (ประเทศไทย) จำกัด | 2543    | 2553     |
+-------------+----------------------------------+---------+----------+
|   RoyNet    | บริษัท รอยเนท อินเทอร์เนต จำกัด       | 2543    | 2553     |
+-------------+----------------------------------+---------+----------+
|   CAT       | บริษัท กสท โทรคมนาคม จำกัด (มหาชน)  | 2545    | P        |
|             |                                  |         | ermanent |
+-------------+----------------------------------+---------+----------+

ในด้านโครงสร้างของรายได้นั้น โครงสร้างรายได้ของผู้ให้บริการอินเทอร์เน็ต[1]
โดยเฉลี่ยมาจากค่าบริการเชื่อมต่ออินเทอร์เน็ต (Access Fee) ประมาณร้อยละ 90
(ประมาณร้อยละ 70 มาจากลูกค้าบุคคล และร้อยละ 20 มาจากลูกค้าองค์กร)
และจากค่าบริการอื่นๆ เช่น Web design และ Web hosting ประมาณร้อยละ 10
โครงสร้างรายได้ดังกล่าวแสดงให้เห็นถึงการพึ่งพารายได้จากค่าบริการเชื่อมต่ออินเทอร์เน็ตอย่างมาก
ซึ่งค่าบริการดังกล่าวมีแนวโน้มที่จะลดลงในอนาคต
และอาจทำให้รายได้โดยรวมของผู้ให้บริการลดลง
ดังนั้นผู้ให้บริการอินเทอร์เน็ตจึงจำเป็นต้องปรับกลยุทธ์ในการดำเนินธุรกิจในอนาคต
เพื่อให้มีรายได้จากการดำเนินธุรกิจด้านอื่นที่เกี่ยวข้องมาชดเชยในกรณีค่าบริการเชื่อมต่ออินเทอร์เน็ตมีการลดลงอย่างมากจากแนวโน้มผลของการเปิดเสรีของอุตสาหกรรมอินเทอร์เน็ต
ทั้งนี้ในส่วนของบริษัทซึ่งได้ตระหนักในประเด็นนี้
ได้มีการเตรียมการในการให้บริการอินเทอร์เน็ตในด้านอื่นๆ เช่น
บริการโครงสร้างพื้นฐานสำหรับการดำเนินธุรกิจบนอินเทอร์เน็ต เพื่อเพิ่มสัดส่วนรายได้ในส่วนนี้
เช่น รายได้ในส่วนที่เกิดจากการทำธุรกรรม (Transaction) บนอินเทอร์เน็ต
รายได้ในส่วนศูนย์ข้อมูลอินเทอร์เน็ต เป็นต้น

ในปัจจุบัน ผู้ให้บริการได้มีการลดราคาค่าบริการลงอย่างต่อเนื่อง
ดังนั้นเพื่อให้สามารถแข่งขันกับผู้ให้บริการรายอื่นๆ ได้ บริษัทจึงมีการพัฒนาสินค้าใหม่ๆ
ขึ้นเพื่อดึงดูดลูกค้าและเพิ่มความสามารถในการแข่งขันด้านราคา ตัวอย่างเช่น Time zone
pricing ทำให้สามารถเสนอค่าเชื่อมต่ออินเทอร์เน็ตให้แก่ลูกค้าบุคคลได้ในราคาประมาณ 5-9
บาทต่อชั่วโมง โดยหากเป็นการใช้งานในชั่วโมงปกติแล้ว
ค่าบริการเชื่อมต่ออินเทอร์เน็ตของลูกค้าบุคคลจะอยู่ในระดับ 10-12.50 บาทต่อชั่วโมง

ในส่วนต้นทุนของผู้ให้บริการอินเทอร์เน็ตนั้น
ต้นทุนส่วนใหญ่มาจากค่าเช่าวงจรเชื่อมต่อระหว่างประเทศ อย่างไรก็ตาม
ค่าเช่าวงจรเชื่อมต่อระหว่างประเทศมีแนวโน้มที่จะลดลงในอนาคต
ตลอดจนการเปลี่ยนแปลงของอัตราแลกเปลี่ยน ซึ่งปัจจุบันเงินบาทมีแนวโน้มแข็งค่าขึ้น
จะส่งผลให้ต้นทุนในการดำเนินงานของผู้ให้บริการอินเทอร์เน็ตลดลงตามไปด้วย
ทำให้ผู้ให้บริการสามารถลดอัตราค่าบริการเชื่อมต่ออินเทอร์เน็ตเพื่อแข่งขันกับผู้ให้บริการรายอื่นๆ
ได้มากขึ้น

ภาวะการแข่งขัน

จากนโยบายของรัฐบาลที่มีการส่งเสริมให้ประชาชนใช้อินเทอร์เน็ตมากขึ้น
ประกอบกับการแข่งขันของธุรกิจที่มากขึ้น จึงทำให้อัตราค่าบริการอินเทอร์เน็ตมีแนวโน้มลดลง
แต่เมื่อรวมกับจำนวนผู้ใช้ที่ขยายตัวขึ้นอย่างรวดเร็วแล้ว
ทำให้ตลาดอินเทอร์เน็ตมีขนาดโตขึ้นจากปีที่ผ่านมา

บริษัทเน้นการให้บริการกลุ่มลูกค้าเป้าหมายที่ให้ความสำคัญกับคุณภาพของบริการ
โดยเฉพาะลูกค้าประเภทองค์กรที่เน้นการใช้อินเทอร์เน็ตในการทำธุรกิจ
และได้มีการพัฒนาเนื้อหาและบริการต่อเนื่องอื่นๆ เพิ่มขึ้นเพื่อให้ตรงกับความต้องการของลูกค้า เช่น
ธุรกิจให้บริการการทำธุรกรรมบนอินเทอร์เน็ต ได้แก่ การชำระเงินทางอิเล็กทรอนิกส์
(Electronic Payment) โครงข่ายพาณิชย์อิเล็กทรอนิกส์ (Electronic Commerce
Network)
รวมถึงให้บริการเช่าใช้แอพพลิเคชั่นในด้านการจัดการระบบโครงข่ายและพาณิชย์อิเล็กทรอนิกส์
ซึ่งเป็นการเปิดความคิดการรวมกลุ่มธุรกิจที่จะเสริมศักยภาพการแข่งขัน
ด้วยการเพิ่มประสิทธิภาพและลดต้นทุน

  3.5 การจัดหาผลิตภัณฑ์หรือบริการ

ในช่วงปี 2546 บริษัทเชื่อมต่อวงจรสำหรับให้บริการอินเทอร์เน็ต
ในส่วนของการให้บริการเชื่อมต่อวงจรในประเทศ โดยบริษัททำการเช่าวงจรจาก IIR ขนาด
200+200 Mbps และจาก NIX ขนาด 1+1 Gbps คิดเป็นต้นทุนร้อยละ 1.74 ของต้นทุนบริการ
สำหรับค่าเช่าวงจรต่างประเทศซึ่งถือเป็นค่าใช้จ่ายหลักของบริษัท คิดเป็นสัดส่วนร้อยละ 49.59
ของต้นทุนบริการ

ในการเช่าวงจรระหว่างประเทศ
ทั้งบริษัทและผู้ให้บริการอินเทอร์เน็ตรายอื่นจะต้องเสียค่าเช่าวงจรระหว่างประเทศให้แก่ กสท และ
ผู้ให้เช่าวงจรระหว่างประเทศ ในลักษณะที่เรียกว่า ครึ่งวงจร (Half Circuit)
โดยผู้เช่าจะต้องจ่ายให้แก่ กสท และผู้ให้เช่าวงจรระหว่างประเทศในอัตราส่วนประมาณ 66 : 34
โดยจ่ายให้ กสท ในรูปของเงินบาท
และจ่ายให้แก่ผู้ให้เช่าวงจรระหว่างประเทศในรูปของเงินสกุลดอลล่าร์สหรัฐ

ทั้งนี้ บริษัทได้ทำสัญญาเช่าวงจรกับผู้ให้เช่าวงจรรายใหญ่เป็นรายปี
โดยชำระค่าเช่าเป็นจำนวนคงที่ในสกุลดอลล่าร์สหรัฐเป็นรายเดือน
การทำสัญญาเช่าเป็นรายปีจะเป็นประโยชน์กับบริษัท เนื่องจากแนวโน้มต้นทุนของเทคโนโลยีที่ต่ำลง
ดังนั้นการทำสัญญารายปีจะทำให้บริษัทมีต้นทุนต่ำกว่าการทำสัญญาระยะยาว
ซึ่งที่ผ่านมาบริษัทไม่มีปัญหาในการต่อสัญญาแต่อย่างใด
โดยในปัจจุบันมีผู้ให้บริการวงจรเช่าอยู่หลายราย อาทิเช่น AT&T (สหรัฐอเมริกา), Abone
(ญี่ปุ่น), Dacom (เกาหลี), KT (เกาหลี), และ HGC (ฮ่องกง) เป็นต้น
ซึ่งทำให้มีการแข่งขันทางด้านราคากันระหว่างผู้ให้บริการเหล่านี้ จึงส่งผลให้ต้นทุนค่าเช่าต่ำลง
ดังนั้นบริษัทสามารถเลือกเช่าวงจรจากผู้ให้บริการที่เสนอราคาค่าเช่าที่ต่ำกว่าเมื่อเทียบกับคุณภาพของบริการที่เท่ากัน

 ผลการเปลี่ยนแปลงเทคโนโลยีต่อการใช้วัตถุดิบ 

ในปัจจุบัน การลงทุนในการเชื่อมต่อในส่วนของวงจรระหว่างประเทศ
ถือเป็นต้นทุนหลักของการให้บริการเชื่อมต่ออินเทอร์เน็ต
โดยผลจากการพัฒนาเทคโนโลยีในส่วนของความกว้างของช่องสัญญาณของผู้ให้เช่าวงจรต่างประเทศให้มีประสิทธิภาพยิ่งขึ้นทำให้ต้นทุนต่อหน่วยของบริษัทลดลง
และบริษัทคาดว่าจะมีแนวโน้มที่ลดลงต่อไปอย่างต่อเนื่อง

การดำเนินการของบริษัทที่มีผลกระทบต่อสิ่งแวดล้อม

 -ไม่มี-

3.6 งานที่ยังไม่ได้ส่งมอบ 

-ไม่มี-

[1] ที่มา: Internet in Thailand Report, BNP Prime Peregrine, February 2000